《同赵奉议离吴兴江仲嘉与其兄仲举送百馀里醉中戏作此句一首》
宋代·程俱

大江饮酒如浇灰，小江纵酒颠如雷。扁舟相送不道远，百二十里云帆开。

云亭老人穷不死，故园茅屋荒苍苔。阖庐城中一亩地，已辨瓮牖锄蒿莱。

吴兴上佐吾党士，十年纵赏西王台。眉间黄色袨綵服，柁楼长啸春风回。

要须酩酊酬此别，不离万顷添金杯。明朝相望即湖海，纵有美酒何为哉。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。